ગત વર્ષે બોર્ડની ધોરણ ૧૦ની પરીક્ષામાં ૯૯ ટકા સાથે બોર્ડમાં પાંચમું સ્થાન મેળવનાર જામનગરની વિદ્યાર્થિની ઈશા ધામેચા કહે છે, “પરીક્ષા સમયે ટેક્સ્ટ બુક્સ પર જ ધ્યાન કેન્દ્રિત કરવું જોઈએ, કારણ કે પરીક્ષાના છેલ્લા દિવસોમાં અનેક સાહિત્ય બજારમાં આવતું હોય છે. મનને શાંત રાખવું, પેપર લખવામાં ઉતાવળ ન કરવી. મનમાં પરીક્ષાનો કોઈ ડર ન રાખવો. ખરેખર જેવો હાઉ ઊભો થાય છે તેવું કશું જ હોતું નથી. માત્ર પરીક્ષાનો ડર જ વિદ્યાર્થીઓને ડિસ્ટર્બ કરે છે.”